Այս ելոյթէն ետք խօսք տրուեցաւ Թուրքիոյ ներկայացուցիչ Թուղրուլ Սերմանօղլուին, որ AKP կուսակցութեան հետեւորդ մըն է: Այս վերջինին արտայայտութիւնները բրտութիւն էին թուրք պետութեան կողմէ հայոց դէմ գործադրուած ցեղասպանութիւնը ուրանալու տեսանկիւնէն: Սերմանօղլուի զեկոյցը մեծ զայրոյթ յառաջացուց լսարանին մէջ, ուր ներկայ էին զանազան երկիրներու ներկայացուցիչներ: Աւելի քան կէս ժամ տեւած այս աղմկալից վիճարկման կիզակէտը կազմեց մասնակցութիւնը եւ մանաւա՛նդ խօսքի արտօնութիւնը՝ Հայոց Ցեղասպանութիւնը ուրացողին: Ապա համագումարի նախագահին այն հարցումին, թէ «արդեօք ինք կ՛ուրանա՞յ Հայոց Ցեղասպանութիւնը», Սերմանօղլու յստակ կերպով պատասխանեց «այո՛»: Անմիջապէս ետք քուէարկութեամբ որոշուեցաւ ենթական հեռացնել սրահէն: